Neuvoston direktiivi 86/197/ETY, annettu 26 päivänä toukokuuta 1986, kuluttajalle myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä annetun direktiivin 79/112/ETY muuttamisesta



Virallinen lehti nro L 144 , 29/05/1986 s. 0038 - 0039

Suomenk. erityispainos Alue 15 Nide 7 s. 0124

Ruotsink. erityispainos Alue 15 Nide 7 s. 0124



NEUVOSTON DIREKTIIVI, annettu 26 päivänä toukokuuta 1986, kuluttajalle myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä annetun direktiivin 79/112/ETY muuttamisesta (86/197/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että direktiivissä 79/112/ETY(4) ei pakolliseksi merkinnäksi säädetä alkoholijuomien alkoholipitoisuuden ilmoittamista, tämän pitoisuuden ilmoittaminen on tarpeen sen varmistamiseksi, että kuluttajalle annetaan asianmukaista tietoa, ja alkoholipitoisuuden ilmoittamista koskevat säännökset ovat teknistä täytäntöönpanoa ja niistä päättäminen tulisi antaa komission tehtäväksi kyseisiä erilaisia juomia koskevien menettelyjen mukaisesti; ON ANTANUT TÄMÄN DIREKTIIVIN: 1 artikla Muutetaan direktiiviä 79/112/ETY seuraavasti: 1 Lisätään 3 artiklan 1 kohtaan seuraava alakohta: "9 juomien osalta alkoholipitoisuus tilavuusprosentteina, jos alkoholipitoisuus on suurempi kuin 1,2 tilavuusprosenttia." 2 Poistetaan 6 artiklan 3 kohdasta seuraava ilmaisu: "ja mahdollisesti alkoholipitoisuuden ilmoittamista". 3 Lisätään seuraava artikla: "10 a artikla Tullitariffinimikkeeseen 22.04 ja 22.05 kuuluvien tuotteiden alkoholipitoisuuden ilmoittamisesta säädetään näihin tuotteisiin sovellettavissa erityisissä yhteisön säännöksissä. Muiden yli 1,2 tilavuusprosenttia alkoholia sisältävien juomien alkoholipitoisuuden ilmoittamisesta säädetään 17 artiklassa säädettyä menettelyä noudattaen." 4 Muutetaan 11 artiklan 3 kohdan a alakohdan ensimmäinen alakohta seuraavasti: "a) Edellä 3 artiklan 1 kohdan 1, 3, 4 ja 9 alakohdassa lueteltujen tietojen on oltava nähtävissä samanaikaisesti." 2 artikla 1 Jäsenvaltioiden on tarvittaessa muutettava lainsäädäntöään tämän direktiivin noudattamisen edellyttämällä tavalla ja ilmoitettava tästä komissiolle viipymättä; näin muutettu lainsäädäntö on pantava täytäntöön siten, että: - tämän direktiivin mukaisten tuotteiden pitäminen kaupan sallitaan viimeistään 1 päivänä toukokuuta 1988; - niiden tuotteiden pitäminen kaupan, jotka eivät ole tämän direktiivin mukaisia, kielletään 1 päivästä toukokuuta 1989 alkaen. 2 Sellaisten juomien pitäminen kaupan, jotka eivät ole tämän direktiivin mukaisia ja joiden merkinnät on tehty ennen 1 kohdan toisessa luetelmakohdassa mainittua päivämäärää, on kuitenkin sallittua, kunnes varastot on myyty loppuun. 3 artikla Tämä direktiivi on osoitettu kaikille jäsenvaltioille. Tehty Brysselissä 26 päivänä toukokuuta 1986. Neuvoston puolesta Puheenjohtaja G. BRAKS (1) EYVL N:o C 281, 26.10.1982, s. 3 (2) EYVL N:o C 104, 16.4.1984, s. 139 (3) EYVL N:o C 124, 9.5.1983, s. 23 (4) EYVL N:o L 33, 8.2.1979, s. 1